APROBACIÓN DAS BASES REGULADORAS DA CONCESIÓN DE PREMIOS DO CONCURSO DE CARROZAS DA Lª FEIRA DO COCIDO DE LALÍN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 16/01/2018)

A Xunta de Goberno Local do Concello de Lalín, na sesión celebrada o día 8 de xaneiro de 2018 acordou aprobar as seguintes As presentes bases teñen por obxecto regular a concesión de premios do concurso de Carrozas da Lª Feira do Cocido de Lalín organizada polo Concello de Lalín. O gasto destinado a premios é de 3.000 €, con cargo á aplicación orzamentaria 338.481.00 do Presuposto municipal vixente. Estas bases estarán a disposición dos interesados nas oficinas xerais do Concello de Lalín e na páxina web: www.lalin.org. 1.—As presentes Bases teñen por obxecto regular o desenvolvemento e participación no Concurso de Carrozas, que terá lugar o día 4 de febreiro de 2018, con motivo da Lª Feira do Cocido de Lalín.2.—Poderán participar tódolos colectivos, agrupacións, asociacións cidadáns, persoas individuais, etc., do municipio de Lalín que así o desexen e que cumpran os requisitos establecidos nas presentes bases a criterio do xurado.3.—A efectos de aplicación das seguintes bases, consideraranse carrozas aquelas estruturas ou plataformas que no seu conxunto teñan unha estrutura adecuada a criterio do xurado.4.—Os Premios a outorgar serán os seguintes: PRIMEIRO.—1.100 € SEGUNDO.—850 € TERCEIRO.—500 € CUARTO.—370 € QUINTO.—180 € 5.—O Xurado estará composto por persoal do sector da prensa e da radio, nomeado polo Concello de Lalín. Valorarase: — As carrozas mellor organizadas en relación coa temática da feira, as mellor elaboradas de maneira artesanal, o esforzo orixinado, a mensaxe social, e a orixinalidade. O Xurado poderá declarar desertos os Premios que estime convenientes en función da calidade, e deixar fora de Concurso aquelas Carrozas que non están inscritas dacordo coas presentes bases.6.—A inscrición realizarase nas oficinas xerais do Concello de Lalín, sito na Praza de Galicia nº 1, Lalín. O prazo de inscrición será dende as 9 horas do mesmo día da publicación do extracto da convocatoria destes premios no BOP remitido pola Base de Datos Nacional de Subvencións, ata as 14 horas do día 2 de febreiro de 2018, coa entrega da seguinte documentación: 6.1.—Solicitude de inscrición e fotocopia do DNI do representante.6.2.—Titulo ou nome da carroza e lugar de procedencia.6.3.—Fotocopia do recibo en vigor da póliza de seguros do vehículo que participa como carroza.6.4.—Fotocopia do carne de conducir do condutor do vehículo.7.—As Carrozas deberán estar ese día na rúa de saída ás 11:00 h, para saír ás 13 horas aproximadamente, dende o cruce da Avda. Bos Aires entronque coa Avda. Luis Glez. Taboada, pasando polas rúas Xaquín Loriga e Principal, e rematando no cruce da Fonte dos Cabalos.8.—A Organización poderá retirar en calquera momento as Carrozas que durante o traxecto, observen comportamentos inadecuados no cumprimento das normas. Estas condiciones mínimas, son: 8-1.—Non molestar con sons estridentes ó resto de Carrozas participantes e o público en xeral.8.2.—Non parar o vehículo nin efectuar cambios bruscos na súa marcha, durante o desfile xa que iso podería interromper toda a organización e ocasionar riscos de seguridade tanto para os viandantes como para os ocupantes da carroza.8.3.—No exceder con obxectos ou adornos o espazo material da Carroza.8.4.—Non levar a cabo actos que poidan resultar de mal gusto e irrespectuosos e todo aquelo, que dalgunha maneira poida impedilo desenvolvemento normal do concurso de Carrozas.9.—A participación no Concurso, presupón a total aceptación destas Bases e das Normas de Participación.10.—O Concello de Lalín resérvase o dereito de modificar parcial ou totalmente as presentes Bases.11.—A resolución de concesión dos premios esgota a vía administrativa e contra ela cabe interpoñer recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 39/2015, do 1 de outubro, de Procedemento Administrativo Común das Administracións Públicas. O Alcalde. Avelinda Roose Azagra. DOCUMENTO ASINADO ELECTRONICAMENTE Á MARXE.